CELEX: 32012R0461
Language: da
Date: 2012-05-31 00:00:00
Title: Kommissionens forordning (EU) nr. 461/2012 af 31. maj 2012 om ændring af Rådets forordning (EF) nr. 1165/98 om konjunkturstatistik og Kommissionens forordning (EF) nr. 1503/2006, (EF) nr. 657/2007 og (EF) nr. 1178/2008 for så vidt angår tilpasninger i forbindelse med bortfaldet af variablerne for ordreindgang i industrien  EØS-relevant tekst

1.6.2012   
            
            
               DA
            
            
               Den Europæiske Unions Tidende
            
            
               L 142/26
            
         KOMMISSIONENS FORORDNING (EU) Nr. 461/2012
   af 31. maj 2012
   om ændring af Rådets forordning (EF) nr. 1165/98 om konjunkturstatistik og Kommissionens forordning (EF) nr. 1503/2006, (EF) nr. 657/2007 og (EF) nr. 1178/2008 for så vidt angår tilpasninger i forbindelse med bortfaldet af variablerne for ordreindgang i industrien
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1165/98 af 19. maj 1998 om konjunkturstatistik (1), særlig artikel 17, litra b)-g), og
   ud fra følgende betragtninger:
   
               (1)
            
            
               Ved forordning (EF) nr. 1165/98 etableredes en fælles ramme for udarbejdelsen af fællesskabsstatistikker om konjunkturudviklingen, og der fastlagdes variabler, som er nødvendige for analysen af den kortfristede udvikling i udbud og efterspørgsel, produktionsfaktorer og priser.
            
         
               (2)
            
            
               Kommissionens forordning (EF) nr. 1503/2006 af 28. september 2006 om gennemførelse og ændring af Rådets forordning (EF) nr. 1165/98 om konjunkturstatistik for så vidt angår definitionen af variabler, listen over variabler og hyppigheden af udarbejdelsen af data (2) indeholdt definitioner af variablernes formål og karakteristika.
            
         
               (3)
            
            
               Ved Kommissionens forordning (EF) nr. 657/2007 af 14. juni 2007 om gennemførelse af Rådets forordning (EF) nr. 1165/98 om konjunkturstatistik for så vidt angår etableringen af europæiske stikprøveprogrammer (3) er der fastsat regler og betingelser for indberetningen af data for de medlemsstater, som deltager i de europæiske stikprøveprogrammer vedrørende konjunkturstatistik.
            
         
               (4)
            
            
               Ved Kommissionens forordning (EF) nr. 1178/2008 af 28. november 2008 om ændring af Rådets forordning (EF) nr. 1165/98 om konjunkturstatistik og Kommissionens forordning (EF) nr. 1503/2006 og (EF) nr. 657/2007 for så vidt angår de nødvendige tilpasninger efter revisionen af de statistiske nomenklaturer NACE og CPA (4) ajourførtes regler og betingelser for de europæiske stikprøveprogrammer efter vedtagelsen af Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90, visse EF-forordninger om bestemte statistiske områder (5) og Europa-Parlamentets og Rådets forordning (EF) nr. 451/2008 af 23. april 2008 om oprettelse af en ny statistisk aktivitetstilknyttet produktklassifikation (CPA) og om ophævelse af Rådets forordning (EØF) nr. 3696/93 (6).
            
         
               (5)
            
            
               Variablerne for ordreindgang i industrien, der blev indført ved forordning (EF) nr. 1165/98, havde til formål at fungere som en ledende indikator for fremtidig produktion. Da det ved hjælp af disse variabler kun i begrænset omfang har været muligt at forudsige udviklingstendenser, og da de ikke resulterede i stabile ledende indikatorer i alle medlemsstater, har Udvalget for det Europæiske Statistiske System besluttet, at indsamlingen af data om variablerne for ordreindgang i industrien bør ophøre som led i prioriteringen i forbindelse med udvikling og produktion af statistikker i lyset af de begrænsede ressourcer og med det formål at nedbringe byrden på det europæiske statistiske system.
            
         
               (6)
            
            
               For at fjerne variablerne for ordreindgang i industrien er det nødvendigt at fjerne alle referencer til disse variabler, både for så vidt angår listen over variabler, referenceperioden, detaljeringsniveauet, dataindberetningsfristerne, overgangsperioden og definitionerne for disse variabler, og for så vidt angår retningslinjerne for det europæiske stikprøveprogram vedrørende ordreindgang fra andre markeder end hjemmemarkedet.
            
         
               (7)
            
            
               Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —
            
         VEDTAGET DENNE FORORDNING:
   Artikel 1
   Bilag A til forordning (EF) nr. 1165/98 ændres som angivet i bilag I til nærværende forordning.
   Artikel 2
   Bilag I til forordning (EF) nr. 1503/2006 ændres som angivet i bilag II til nærværende forordning.
   Artikel 3
   Artikel 1 og 2 i forordning (EF) nr. 657/2007 affattes således:
   
      »Artikel 1
      Der kan anvendes europæiske stikprøveprogrammer, når der skal udarbejdes statistikker fordelt på euroområde og ikke-euroområde for følgende to variabler, der er omhandlet i bilag A til forordning (EF) nr. 1165/98:
      
                  Variabel
               
               
                  Betegnelse
               
            
                  312
               
               
                  Produktionspriser på andre markeder end hjemmemarkedet
               
            
                  340
               
               
                  Importpriser
               
            Artikel 2
      Medlemsstater, som deltager i de europæiske stikprøveprogrammer, der er nævnt i artikel 1, skal til Kommissionen (Eurostat) mindst indberette data vedrørende variabel 312 fordelt på de aktiviteter i NACE, der er nævnt i bilaget, og vedrørende variabel 340 fordelt på de produkter i CPA, der er nævnt i bilaget.«
   
   Artikel 4
   Bilag III til forordning (EF) nr. 1178/2008 ændres som angivet i bilag III til nærværende forordning.
   Artikel 5
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. maj 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 162 af 5.6.1998, s. 1.
   
      (2)  EUT L 281 af 12.10.2006, s. 15.
   
      (3)  EUT L 155 af 15.6.2007, s. 7.
   
      (4)  EUT L 319 af 29.11.2008, s. 16.
   
      (5)  EUT L 393 af 30.12.2006, s. 1.
   
      (6)  EUT L 145 af 4.6.2008, s. 65.
   
      BILAG I
      I bilag A til forordning (EF) nr. 1165/98 foretages følgende ændringer:
      
                  1)
               
               
                  I afsnit c) (Variabler) foretages følgende ændringer:
                  
                              a)
                           
                           
                              I punkt 1 udgår variablerne »130 Ordreindgang«, »131 Ordreindgang fra hjemmemarkedet« og »132 Ordreindgang fra andre markeder end hjemmemarkedet«.
                           
                        
                              b)
                           
                           
                              Punkt 3 og 8 udgår.
                           
                        
            
                  2)
               
               
                  I afsnit e) (Referenceperiode) udgår variabel 130, 131 og 132 og deres respektive referenceperioder.
               
            
                  3)
               
               
                  I afsnit f) (Detaljeringsniveau) foretages følgende ændringer:
                  
                              a)
                           
                           
                              Punkt 4 affattes således:
                              
                                          »4)
                                       
                                       
                                          Endvidere indberettes alle variabler, undtagen variablerne vedrørende omsætning (nr. 120, 121, 122), for den samlede industri, der defineres som hovedafdeling B til E i NACE rev. 2, og industrihovedgrupperne som defineret i Kommissionens forordning (EF) nr. 586/2001 (1).
                                       
                                    
                        
                              b)
                           
                           
                              Punkt 6 udgår.
                           
                        
                              c)
                           
                           
                              Punkt 9 affattes således:
                              
                                          »9.
                                       
                                       
                                          Variablerne vedrørende andre markeder end hjemmemarkedet (nr. 122 og 312) indberettes efter euroområde og ikke-euroområde. Denne sondring skal anvendes for den samlede industri defineret som hovedafdeling B til E i NACE rev. 2, industrihovedgrupperne, hovedafdelings- (1 bogstav) og hovedgruppeniveau (2 cifre) i NACE rev. 2. Oplysningerne om D og E i NACE rev. 2 er ikke nødvendig for variabel 122. Variablen importpriser (nr. 340) indberettes også efter euroområde og ikke-euroområde. Sondringen skal anvendes for den samlede industri defineret som hovedafdeling B til E i CPA, industrihovedgrupperne, hovedafdelings- (1 bogstav) og hovedgruppeniveau (2 cifre) i CPA. For sondringen mellem euroområde og ikke-euroområde kan Kommissionen fastlægge retningslinjerne for iværksættelse af det europæiske stikprøveprogram som defineret i artikel 4, stk. 2, første afsnit, litra d). Disse foranstaltninger, der har til formål at ændre ikke-væsentlige bestemmelser i denne forordning ved at supplere den, vedtages efter forskriftsproceduren med kontrol i artikel 18, stk. 3. Det europæiske stikprøveprogram kan begrænse importprisvariablens dækningsområde til import af produkter fra lande uden for euroområdet. Medlemsstater, som ikke har indført euroen, skal ikke foretage nogen sondring mellem euroområde og ikke-euroområde for variablerne 122, 312 og 340.«.
                                       
                                    
                        
            
                  4)
               
               
                  I afsnit g) (Dataindberetningsfrister), punkt 1, udgår variabel 130, 131 og 132 og deres respektive frister »en måned og 20 kalenderdage«.
               
            
                  5)
               
               
                  I afsnit j) (Overgangsperiode) affattes punkt 3 således:
                  
                              »3)
                           
                           
                              For variablen 340 og sondringen mellem euroområde og ikke-euroområde for variablerne 122, 312 og 340 kan der efter proceduren i artikel 18, stk. 2, indrømmes en overgangsperiode, der ophører senest den 11. august 2007.«
                           
                        
            
         (1)  EUT L 86 af 27.3.2001, s. 11.«
   
   
      BILAG II
      I bilag I til forordning (EF) nr. 1503/2006 foretages følgende ændringer:
      Variabel: »130 Ordreindgang«, »131 Ordreindgang fra hjemmemarkedet« og »132 Ordreindgang fra andre markeder end hjemmemarkedet« udgår.
   
   
      BILAG III
      I bilag III til forordning (EF) nr. 1178/2008 foretages følgende ændringer:
      Variabel »132 ORDREINDGANG FRA ANDRE MARKEDER END HJEMMEMARKEDET« udgår.